LIETUVOS RESPUBLIKOS SEIMO VALDYBA

SPRENDIMAS

DĖL VAIDOS SERVETKIENĖS SKYRIMO LAIKINAI EITI LIETUVOS RESPUBLIKOS SEIMO KANCLERIO PAREIGAS

2024 m. kovo 22 d. Nr. SV-S-1349

Vilnius

Lietuvos Respublikos Seimo valdyba, vadovaudamasi Lietuvos Respublikos Seimo kanceliarijos nuostatų, patvirtintų Lietuvos Respublikos Seimo valdybos 2008 m. spalio 7 d. sprendimu Nr. 2434 „Dėl Lietuvos Respublikos Seimo kanceliarijos nuostatų“, 15 punktu, nusprendžia:

1. Paskirti Lietuvos Respublikos Seimo kanceliarijos Dokumentų departamento direktorę Vaidą Servetkienę laikinai eiti Lietuvos Respublikos Seimo kanclerio pareigas iki 2024 m. gruodžio 31 d. (įskaitytinai).

2. Nustatyti, kad šio sprendimo 1 punkte nurodytu laikotarpiu Vaidai Servetkienei mokama Lietuvos Respublikos valstybės tarnybos įstatymo 2 priede Seimo kanclerio pareigybei nustatyta pareiginė alga.

3. Nustatyti, kad šis sprendimas įsigalioja 2024 m. kovo 23 d.

Seimo Pirmininkė	Viktorija Čmilytė-Nielsen